rejauldu/bengali-wikipedia huggingface dataset:
শামায়েল কুবরা () রাসুলুল্লাহর সুন্নাহসমূহের ওপর ভিত্তি করে রচিত একটি উর্দু সাহিত্য যা উর্দু লেখক মুহাম্মদ ইরশাদ কাসেমী রচনা করেছেন। এই গ্রন্থটি শামায়েল ও সুন্নাতে নববীর একটি বিস্তৃত ও অমূল্য জ্ঞানভাণ্ডার, যাতে বিশ্বনবীর উচ্চমানের চরিত্র, আচার-আচরণ, কর্মকাণ্ড ও অবস্থা সম্পর্কে বিশদ বিবরণ বিদ্যমান রয়েছে। বইটি উর্দু ভাষায় আসওয়ায়ে হাসানাহ নামে অধিক পরিচিত। এতে এমন একটি বিন্যাস অবলম্বন করা হয়েছে, যাতে সীরাতের প্রামাণ্য গ্রন্থসমূহ থেকে সূত্রসহ বর্ণনা দেওয়া হয়েছে, যেন রাসুলের সুন্নাহর কোনো দিক অনুচ্ছন্ন না থাকে। তবে কিছু আলেম বলেছেন এটি শামায়েল নয়, বরং একটি সুন্নাহভিত্তিক গ্রন্থ।   বইটির বর্ণনা  শামায়েল কুবরা নামক বইটি লেখক ৭ খণ্ডে এবং ১২ ভাগে বিভক্ত করেছেন। প্রথম পাঁচটি খণ্ড দুই ভাগ করে এবং শেষ দুটি খণ্ড এক এক ভাগে বিভক্ত। এতে রাসুলের পবিত্র শামায়েল ও শিক্ষা-পদ্ধতিকে অত্যন্ত বিস্তারিতভাবে প্রামাণ্য সূত্রসহ বর্ণনা করা হয়েছে। বইটি লিখেছেন মুহাম্মদ ইরশাদ কাসেমী এবং এটি পাকিস্তানের করাচি শহরের ভগতপুরের  উর্দু বাজারের জামজম পাবলিশার্স থেকে প্রকাশিত হয়েছে।اسوہ حسنہ معروف بہ شمائل کبریٰ ،محمد ارشاد قاسمی، زمزم پبلشرز کراچی   বইটির সারাংশ  বইটি মোট ৭টি খণ্ডে নবীর বিস্তারিত জীবনী নিয়ে আলোচনা করা হয়েছে।  প্রথম খণ্ড: খাদ্য ও পানীয়, পোশাক, নিদ্রা, জাগরণ, বিছানা, বালিশ, স্বপ্ন, সুরমা, দাড়ি, চুল, খিযাব ইত্যাদি বিষয়ের ওপর আলোচনা করা হয়েছে।  দ্বিতীয় খণ্ড: আখলাক ও অধিকারসমূহ সম্পর্কিত আসওয়ায়ে হাসানাহ বিষয়ক আলোচনাসমূহ সংকলিত হয়েছে।  তৃতীয় খণ্ড: দেহগত অবস্থা, স্বভাব-চরিত্র এবং পবিত্রতা ও পরিচ্ছন্নতার বিস্তারিত আলোচনা রয়েছে, যা একশোটি শিরোনামে বিভক্ত আছে।  চতুর্থ খণ্ড: নামাজের পূর্ণ পদ্ধতি আসওয়ায়ে হাসানাহ অনুসারে বর্ণনা করা হয়েছে। সূর্যগ্রহণ নামাজ, তাহাজ্জুদ, আতঙ্ককালীন নামাজ, জুমা, দুই ঈদ, সফর ও ইসতিসকার নামাজের বিষয়ে বিশদ আলোচনা করা হয়েছে।  পঞ্চম খণ্ড: সদকা, যাকাত, রমজান, ইতিকাফ, আত্মার গ্রহণ, মরণ, বারযাখ, কবর, শোকবার্তা, ওসিয়ত ও উত্তরাধিকার সম্পর্কিত বিস্তারিত আলোচনা অন্তর্ভুক্ত করা হয়েছে।  ষষ্ঠ খণ্ড: বিয়ে ও তালাক বিষয়ে সুন্নাহ অনুসারে বিশদ তথ্য তুলে ধরা হয়েছে।  সপ্তম খণ্ড: হজ ও উমরা সম্পর্কিত আসওয়ায়ে হাসানাহ বর্ণনা করা হয়েছে।اسوہ حسنہ معروف بہ شمائل کبریٰ،صفحہ 4,5,6 ،محمد ارشاد قاسمی، زمزم پبلشرز کراچی   আরো দেখুন   তোমাকে ভালোবাসি হে নবী  বালাগাল উলা বিকামালিহি  হাসুনাত জামিউ খিসালাহ   তথ্যসূত্র    বহিঃসংযোগ    আর্কাইভ.কম ওয়েবসাইটে শামায়েল কুবরা সম্পূর্ণ গ্রন্থ  বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:উর্দু ভাষার সাহিত্য বিষয়শ্রেণী:উর্দু ভাষার বই বিষয়শ্রেণী:উর্দু ভাষায় মুহাম্মাদের জীবনীগ্রন্থ বিষয়শ্রেণী:মুহাম্মাদের বৈশিষ্ট্যবিদ্যার উপর বই
শেখ রাসেল (১৮ অক্টোবর ১৯৬৪ – ১৫ আগস্ট ১৯৭৫) বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র। ১৯৭৫ সালের সেনা অভ্যুত্থানে শেখ মুজিবকে হত্যার সময় সপরিবারে তাকেও হত্যা করা হয়।   প্রাথমিক জীবন  শেখ রাসেল তৎকালীন পূর্ব পাকিস্তানের ঢাকা অঞ্চলের ধানমন্ডিতে ৩২ নম্বর বঙ্গবন্ধু ভবনে ১৮ অক্টোবর, ১৯৬৪ সালে জন্মগ্রহণ করেন। মুজিব তাঁর প্রিয় লেখক খ্যাতিমান দার্শনিক ও নোবেল বিজয়ী ব্যক্তিত্ব বার্ট্রান্ড রাসেলের নামানুসারে পরিবারের নতুন সদস্যের নাম রাখেন ‘রাসেল’। এই নামকরণে মা বেগম ফজিলাতুন নেছা মুজিবও গুরুত্বপূর্ণ ভূমিকা রাখেন। শৈশব থেকেই দুরন্ত প্রাণবন্ত রাসেল ছিলেন পরিবারের সবার অতি আদরের। পাঁচ ভাই-বোনের মধ্যে রাসেল সর্বকনিষ্ঠ। ভাই-বোনের মধ্যে অন্যরা হলেন বাংলাদেশের সাবেক প্রধানমন্ত্রী শেখ হাসিনা, ১৯৭১ সালের স্বাধীনতা যুদ্ধে মুক্তিবাহিনীর অন্যতম সংগঠক শেখ কামাল, বাংলাদেশ সেনাবাহিনীর কর্মকর্তা শেখ জামাল এবং বাংলাদেশ আওয়ামী লীগের রাজনীতিবিদ শেখ রেহানা। শেখ রাসেল ইউনিভার্সিটি ল্যাবরেটরি স্কুল ও কলেজের চতুর্থ শ্রেণির ছাত্র ছিলেন।  হত্যাকাণ্ড thumb|শেখ রাসেল ১৯৭৫ সালের ১৫ আগস্ট প্রত্যূষে একদল তরুণ সেনা কর্মকর্তা ট্যাঙ্ক দিয়ে শেখ মুজিবুর রহমানের ধানমণ্ডিস্থ ৩২ নম্বর বাসভবন ঘিরে ফেলে শেখ মুজিব, তার পরিবার এবং তার ব্যক্তিগত কর্মচারীদের সাথে শেখ রাসেলকেও হত্যা করা হয়। শেখ মুজিবের নির্দেশে রাসেলকে নিয়ে পালানোর সময় ব্যক্তিগত কর্মচারীসহ রাসেলকে অভ্যুত্থানকারীরা আটক করে। আতঙ্কিত হয়ে শিশু রাসেল কান্নাজড়িত কণ্ঠে বলেছিলেন, "আমি মায়ের কাছে যাব"। পরবর্তীতে মায়ের লাশ দেখার পর অশ্রুসিক্ত কণ্ঠে মিনতি করেছিলেন "আমাকে হাসু আপার (শেখ হাসিনা) কাছে পাঠিয়ে দাও"। ব্যক্তিগত কর্মচারী এএফএম মহিতুল ইসলামের ভাষ্যমতে,   নামকরণ    শেখ রাসেল ক্রীড়া চক্র   thumb|শেখ রাসেলের নামে স্কেটিং স্টেডিয়াম শেখ রাসেলের স্মৃতিকে জাগরূক রাখার জন্য শেখ রাসেল ক্রীড়া চক্র প্রতিষ্ঠা করা হয়। এটি বাংলাদেশের বাংলাদেশ প্রিমিয়ার লিগ ফুটবল ক্লাব। ১৯৯৫ সালে পাইওনিয়ার ফুটবল লিগে খেলার মাধ্যমে যাত্রা শুরু করে ক্লাবটি।রাসেলের উৎসব, কালের কণ্ঠ  শেখ রাসেল জাতীয় শিশু-কিশোর পরিষদ শেখ হাসিনা ১৯৮৯ সালের ২০শে ফেব্রুয়ারিতে “শেখ রাসেল জাতীয় শিশু-কিশোর পরিষদ” এই সংগঠনটি প্রতিষ্ঠা করেন। এই সামাজিক, সাংস্কৃতিক ও ক্রীড়া সংগঠনের মাধ্যমে শিশু শেখ রাসেলের স্মৃতি, মুক্তিযুদ্ধের চেতনা ও বঙ্গবন্ধুর আদর্শ ধারণ করে এই দেশকে এগিয়ে নিয়ে যাওয়ার লক্ষ্যে এই সংগঠন প্রতিষ্ঠিত। সংগঠনটির উদ্বোধন করেন সায়মা ওয়াজেদ পুতুল।  শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল  তার নামানুসারে শেখ রাসেল জাতীয় গ্যাস্ট্রোলিভার ইনস্টিটিউট ও হাসপাতাল এর নামকরণ করা হয়েছে। হাসপাতালটি ৩১ অক্টোবর ২০১৮ তে উদ্বোধন করেন প্রধানমন্ত্রী শেখ হাসিনা। আওয়ামী লীগ সরকার পতনের পর এই হাসপাতালের নামের পরিবর্তন করা হয়েছে।  তথ্যসূত্র  গ্রন্থসূত্র      বহিঃসংযোগ  বিষয়শ্রেণী:১৯৬৪-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:শেখ পরিবার বিষয়শ্রেণী:রাষ্ট্রপ্রধানের সন্তান বিষয়শ্রেণী:বনানী কবরস্থানে সমাধিস্থ বিষয়শ্রেণী:ঢাকার ব্যক্তি বিষয়শ্রেণী:শেখ মুজিবুর রহমানের হত্যাকাণ্ড বিষয়শ্রেণী:বাংলাদেশে আগ্নেয়াস্ত্র দ্বারা মৃত্যু বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বাংলাদেশের প্রধানমন্ত্রীর সন্তান বিষয়শ্রেণী:বাংলাদেশের রাষ্ট্রপতির সন্তান
জেনারেল (অবঃ) ইকবাল করিম ভূঁইয়া (জন্ম: ২ জুন ১৯৫৭) হলেন বাংলাদেশের সাবেক সেনাপ্রধান। তিনি ২০১২ সালের ২৫ জুন দায়িত্ব গ্রহণ করেন এবং ২০১৫ সালের ২৫ জুন অবসর গ্রহণ করেন। সেনাপ্রধান হিসেবে তিনি জেনারেল আবদুল মুবীনের স্থলাভিষিক্ত হয়েছিলেন।   জন্ম ও শিক্ষাজীবন  ইকবাল ১৯৫৭ সালের ২ জুন তারিখে কুমিল্লা জেলায় জন্মগ্রহণ করেন। তিনি ফৌজদারহাট ক্যাডেট কলেজ থেকে উচ্চ মাধ্যমিক সম্পন্ন করেন। এরপর তিনি বাংলাদেশ মিলিটারি একাডেমির ৩য় স্বল্পমেয়াদী কোর্সে যোগ দেন।   কর্মজীবন  ইকবাল করিম ভূঁইয়া ১৯৭৬ সালের ১৯শে মার্চ বাংলাদেশ মিলিটারি একাডেমীতে ক্যাডেট হিসেবে যোগদান করেন এবং ১৯৭৬ সালের ৩০শে নভেম্বর বাংলাদেশ সেনাবাহিনীর ইস্ট বেঙ্গল রেজিমেন্টে কমিশনপ্রাপ্ত হন। দীর্ঘ সামরিক জীবনে ইকবাল বাংলাদেশ মিলিটারি একাডেমীর প্লাটুন কমান্ডার, ১১ পদাতিক ডিভিশনের কর্নেল স্টাফ, ১০৫ পদাতিক ব্রিগেডের কমান্ডার এবং ডিফেন্স সার্ভিসেস কমান্ড অ্যান্ড স্টাফ কলেজের ডাইরেক্টিং স্টাফ হিসেবে কর্মরত ছিলেন।  তিনি ডিফেন্স সার্ভিসেস কমান্ড অ্যান্ড স্টাফ কলেজের কমান্ড্যান্ট এবং পদাতিক ও যুদ্ধ কৌশল বিদ্যাপীঠের কমান্ড্যান্ট ছিলেন।  ডিভিশন কমান্ডার হিসেবে তিনি ১৯ পদাতিক ডিভিশন, ২৪ পদাতিক ডিভিশন এবং ৯ পদাতিক ডিভিশনের জিওসি ছিলেন। তিনি সেনাবাহিনী সদর দপ্তরে চীফ অব জেনারেল স্টাফ (সিজিএস) হিসেবে দায়িত্ব পালন করেছিলেন।  ২০১০ সালের মে মাসে তিনি পদোন্নতি পেয়ে লেফটেন্যান্ট জেনারেল হন। জাতিসংঘ মিশনে কমান্ডার হিসেবেও দায়িত্ব পালন করেছিলেন তিনি। তিনি সেনা প্রধান হওয়ার পূর্বে কোয়ার্টার মাস্টার জেনারেল (কিউএমজি) হিসেবে কর্মরত ছিলেন। তিনি পার্বত্য চট্টগ্রামে বিচ্ছিন্নতাবিরোধী অভিযান এবং 'অপারেশন ডেজার্ট স্টর্ম'-এ সক্রিয়ভাবে অংশ নেন। 'অপারেশন ডেজার্ট স্টর্ম'-এ গুরুত্বপূর্ণ ভূমিকার জন্য তিনি লিবারেশন অব কুয়েত ম্যাডেল (পদক) লাভ করেন।   পরবর্তী জীবন  ২০১৫ সালের ২৫শে জুন তিনি সেনাবাহিনী থেকে অবসর গ্রহণ করেন। সেসময়ে তাকে গার্ড অব অনার প্রদান করা হয়। সামরিক হাসপাতালের উন্নয়ন, সেনাসদস্যদের পারিবারিক পেনশন বৃদ্ধি, কমান্ডো ও প্যারাকমান্ডো সদস্যদের বিমার আওতায় আনা এবং নতুন বেতন-স্কেল প্রণয়নের ক্ষেত্রেও তিনি প্রশংসিত হন। ২০২৪ সালের জুলাইয়ের গণহত্যা চলাকালীন সময়ে তিনি এর বিরুদ্ধে অবস্থান নেন। ৩১শে জুলাই তিনি তার ফেসবুক প্রোফাইল লাল করে প্রতিবাদ করেন। এরপর ৪ই আগস্ট অন্য আরো ৪৮জন অবসরপ্রাপ্ত সেনা সদস্যদের নিয়ে সংবাদ সম্মেলন করে গণহত্যার প্রতিবাদ জানান । এছাড়া সেই সম্মেলন থেকে সশস্ত্র বাহিনীকে ছাউনিতে ফিরিয়ে নেয়ার আহ্বানও জানান তারা।   তথ্যসূত্র    বহিঃসংযোগ   বিষয়শ্রেণী:সেনাবাহিনী প্রধান (বাংলাদেশ) বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী জেনারেল বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:কুমিল্লার ব্যক্তি
চিংড়ি ঝর্ণা বাংলাদেশের বান্দরবান জেলার রুমা উপজেলায় অবস্থিত একটি জলপ্রপাত। এটি পার্বত্য চট্টগ্রামের একটি জনপ্রিয় প্রাকৃতিক দর্শনীয় স্থান, যা স্থানীয় পাহাড়ি পরিবেশ এবং প্রাকৃতিক সৌন্দর্যের জন্য পরিচিত। ‘চিংড়ি ঝর্ণা’ নামটির উৎপত্তি হয়েছে ঝর্ণাটির জলধারার নিচে জমে থাকা পাথরের গঠনের সঙ্গে চিংড়ির মিল থাকার কারণে।   অবস্থান  চিংড়ি ঝর্ণা অবস্থিত বান্দরবান জেলার রুমা উপজেলায়। রুমা বাজার থেকে প্রায় ২০-২৫ কিলোমিটার দূরত্বে এর অবস্থান। এই ঝর্ণায় পৌঁছাতে হলে প্রথমে রুমা বাজার থেকে স্থানীয় গাইডের সহায়তায় পাহাড়ি পথ ও নদী পেরিয়ে পায়ে হেঁটে যেতে হয়। বগা লেক থেকে কেওক্রাডং এর পথে ঘণ্টাখানেকের পাহাড়ি পথ হাটলে চিংড়ি ঝর্ণাধারা দেখা যায়। নিচ থেকে ঝর্ণার ছোট একটি অংশ দেখা যায়। মূল ঝর্ণা দেখতে হলে বিশালাকারে পিচ্ছিল পাথরগুলো পার হয়ে ডান দিকে ৯০ ডিগ্রি ঘুরে যেতে হবে।   প্রকৃতি ও বৈশিষ্ট্য  চিংড়ি ঝর্ণা মূলত একটি উচ্চ পাহাড় থেকে নেমে আসা স্রোতস্বিনী জলপ্রপাত। বর্ষাকালে এর জলধারা আরও প্রবল ও রোমাঞ্চকর হয়ে ওঠে। ঝর্ণার চারপাশে ঘন জঙ্গল, বুনো গাছপালা এবং নানা প্রজাতির পাখি ও প্রাণীর বিচরণ লক্ষ্য করা যায়। এই এলাকা পরিবেশপ্রেমী এবং পর্যটকদের কাছে অত্যন্ত প্রিয়।   আরও দেখুন  বাংলাদেশের জলপ্রপাতসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের জলপ্রপাত বিষয়শ্রেণী:বান্দরবান জেলার দর্শনীয় স্থান বিষয়শ্রেণী:বান্দরবান জেলার ভূগোল বিষয়শ্রেণী:রুমা উপজেলা
থাম্ব|এম. পি. ভিনসেন্ট এম পি ভিনসেন্ট হলেন ত্রিশূরের একজন ভারতীয় জাতীয় কংগ্রেসের থেকে রাজনীতিবিদ এবং ২০১১ সালের ওল্লুর বিধানসভা কেন্দ্র থেকে কেরল বিধানসভার আইনসভার সদস্য।    জীবনের প্রথমার্ধ  ভিনসেন্ট ১৯ জানুয়ারী ১৯৬৪ সালে ত্রিশুর জেলার পুদুঘাটে জন্মগ্রহণ করেন। তিনি ১৯৭৯ সালে সেন্ট মেরি হাই স্কুল, চেঙ্গালোরে তার স্কুলের পড়াশোনা শেষ করেন এবং পরে ১৯৮৪ সালে ক্রাইস্ট কলেজ, ইরিঞ্জালাকুদাতে ভর্তি হন।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ বিষয়শ্রেণী:কেরল বিধানসভার সদস্য ২০১১-২০১৬ বিষয়শ্রেণী:মালয়ালী রাজনীতিবিদ
আকাশীতরার কথারে ১৪ নভেম্বর ২০০৩ সালে মুক্তিপ্রাপ্ত অসমীয়া ভাষার চলচ্চিত্র। চলচ্চিত্রটির কাহিনি-চিত্রনাট্য লিখেছেন মঞ্জু বোরা। চিত্রা কমিউনিকেশনের ব্যানারে চলচ্চিত্রটি নির্মিত হয়। তরালী শর্মা এই চলচ্চিত্রে কিমতে ভকতি করিব গানটি গেয়ে ২০০৩ সালে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেন।   কাহিনি  উচ্চশিক্ষা ও উচ্চাকাঙ্ক্ষী তরুণী আকাশীতরার জীবন নিয়ে নির্মিত হয়েছে চলচ্চিত্র। স্বাধীনচেতা মনোভাবের আকাশীতরার বিয়ের পর তার স্বাধীনতায় বাধা আসে। স্বামী রাঘব চৌধূরীর স্বেচ্ছাচারিতা ও অবাঞ্ছিত আচরণের কারণে আকাশীতরার মর্যাদা প্রতিমুহূর্তে বিনষ্ট হয়। ব্যক্তিত্বের স্বাধীনতার এমন অবাঞ্ছিত মূল্যায়ন আকাশীতরাকে ধীরে ধীরে হতাশ করতে করে, এবং সে ধীরে ধীরে বিবাহিত জীবন থেকে বিচ্ছিন্ন হয়ে যায়।   অভিনয় শিল্পী   অপর্ণা দত্ত চৌধুরী  বিষ্ণু খারঘরীয়া  প্রাঞ্জল শইকীয়া  অনুপ হাজারিকা  অঙ্কুর বিষয়া  রিনা বোরা  পরাগ বড়ুয়া   কলা-কুশলী   শব্দগ্রহণ: যতীন শর্মা  কলা নির্দেশনা: ফটিক বড়ুয়া   পুরস্কার   সেন্সর বোর্ড থেকে 'এ' সনদপ্রাপ্ত চলচ্চিত্রটি আঞ্চলিক ভিত্তিক শ্রেষ্ঠ চলচ্চিত্রের জন্য কমল পুরস্কার লাভ করে। ২০০৪ সালে অনুষ্ঠিত ৫১ তম জাতীয় চলচ্চিত্র উৎসবে মঞ্জু বোরা ও প্রযোজক সঙ্গীতা তামুলিকে রজত কমল ও ২০০০ টাকা পুরস্কৃত করা হয়। চলচ্চিত্রের প্রসঙ্গে বলা হয়: "একজন নারীর তার ঐতিহ্যের সন্ধান করা এবং তার পরিচয় নষ্ট হওয়ার কারণ উভয় পাশাপাশি উপস্থাপনের জন্য, ২০০৩ সালের অসমীয়া শ্রেষ্ঠ পূর্ণদৈর্ঘ্য চলচ্চিত্র বিভাগে আকাশীতরার কথারেকে পুরস্কৃত করা হল।"  তরালী শর্মা এই চলচ্চিত্রে গান গেয়ে ২০০৩ সালে শ্রেষ্ঠ মহিলা নেপথ্য গায়িকার রাষ্ট্রীয় পুরস্কার লাভ করেন।  চলচ্চিত্রটি ঢাকা আন্তর্জাতিক চলচ্চিত্র উৎসবে দর্শক পুরস্কার পায়।   তথ্যসূত্র   বিষয়শ্রেণী:অসমীয়া ভাষার চলচ্চিত্র বিষয়শ্রেণী:২০০৩-এর চলচ্চিত্র বিষয়শ্রেণী:শ্রেষ্ঠ অসমীয়া ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৬:০৮, ৮ ফেব্রুয়ারি ২০২৫ (ইউটিসি) :কেটি সামারস   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০১:৩৭, ২৯ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হনোকবাইবেলীয় বানানরীতি (, Ḥănōḵ; ) হলেন আদিপুস্তকে উল্লিখিত একজন ব্যক্তি। তাঁকে কয়িনের পুত্র এবং ঈরদের পিতা হিসেবে বর্ণনা করা হয়। কয়িন তাঁর ভাই হেবলকে হত্যা করার ফলে সদাপ্রভু কর্তৃক শাপগ্রস্ত হয়ে এদনের পূর্বদিকে নোদ দেশে বসতি স্থাপন করে। এরপর তার স্ত্রী গর্ভবতী হয়ে হনোককে প্রসব করে।  এই হনোক আর যারেদের পুত্র হনোক এক ব্যক্তি নন যার প্রতি হনোকের পুস্তকের লেখকত্ব আরোপ করা হয়।  হনোকের জন্মের পর আদিপুস্তকের ৪:১৭ ইব্রীয় লেখা অস্পষ্ট। হয় কয়িন একটি নগর পত্তন করে আপন ছেলের নামানুসারে তার নাম রাখে হনোক, অথবা হনোক নিজেই শহর স্থাপন করে।  যুবিলী ৪:৯ অনুসারে, হনোকের মা/ফুফুর নাম ছিল অবান। শমরীয় ঐতিহ্যমতে, হনোককে এবল পর্বতে দাফন করা হয়।The Asatir, Moses Gaster (ed.), The Royal Asiatic Society: London 1927, p. 208   তথ্যসূত্র   বিষয়শ্রেণী:আদিপুস্তকের ব্যক্তিত্ব বিষয়শ্রেণী:কয়িন ও হেবল বিষয়শ্রেণী:নগর প্রতিষ্ঠাতা
ঋষি চন্দ () ভারতের বাংলা চলচ্চিত্রের একজন গায়ক এবং সংগীত পরিচালক।   সংগীত পরিচালিত চলচ্চিত্র   গায়ক   বাঙালি বাবু ইংলিশ মেম (২০১৪)  Khokababu (2012)  মজনু (২০১৩)  আশচার্য প্রদীপ (২০১৩)  কানামাছি (২০১৩)  মেঘ রোদ্দর (২০১৩)  খোকাবাবু (২০১২)   সংগীত পরিচালক   বাঙালি বাবু ইংলিশ মেম (২০১৪)  ফোরস (২০১৩)  মাফিয়া (২০১৩)  সাদা কানভাস (২০১৪)  সাদা কালো আবাচা (২০১৩)  বাংলা নাচে ভাংঙা (২০১৪)  খোকা ৪২০ (২০১৩)  কানামাছি (২০১৩)  মেঘ রোদ্দর (২০১৩)  খোকাবাবু (২০১২)   তথ্যসূত্র    বহিঃসংযোগ       ঋষি চন্দ গোমোলো      বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:বাঙালি সঙ্গীত পরিচালক বিষয়শ্রেণী:ভারতীয় সঙ্গীতশিল্পী বিষয়শ্রেণী:ভারতীয় হিন্দু বিষয়শ্রেণী:বাঙালি হিন্দু বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় পুরুষ সঙ্গীতজ্ঞ বিষয়শ্রেণী:বাঙালি সঙ্গীতজ্ঞ বিষয়শ্রেণী:কলকাতার সঙ্গীতজ্ঞ
আল-আকসা টিভি () হল হামাস পরিচালিত অফিসিয়াল টিভি চ্যানেল। এটি সংবাদ, হামাসের কার্যক্রমকে তুলে ধরে বিভিন্ন অনুষ্ঠান,"Subtle voices of dissent surface in ...." Ynetnews. ১৫ আগস্ট ২০১৪ (ইংরেজি ভাষায়) শিশুতোষ অনুষ্ঠান (যেমন: আগামীর অগ্রদূত) এবং ধর্মীয় ও বিনোদনমূলক বিভিন্ন অনুষ্ঠান সম্প্রচার করে থাকে। বর্তমানে চ্যানেলটি ফিলিস্তিনী আইন পরিষদের সদস্য ফাতহি হামাদ কর্তৃক পরিচালিত হচ্ছে।   আরও দেখুন   আল-আকসা ফাউন্ডেশন   তথ্যসূত্র    বহিঃসংযোগ    অফিসিয়াল টিভি চ্যানেল           বিষয়শ্রেণী:হামাস বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:আরব গণমাধ্যম বিষয়শ্রেণী:ইসলামি গণমাধ্যম বিষয়শ্রেণী:আল-আকসা মসজিদ বিষয়শ্রেণী:আরবি ভাষার টেলিভিশন স্টেশন বিষয়শ্রেণী:ফিলিস্তিনের গণমাধ্যম বিষয়শ্রেণী:ফিলিস্তিনের টেলিভিশন বিষয়শ্রেণী:হারাম আল শরিফ
ওল্ড ওয়াইভস টেলস ( ওল্ড ওয়াইভস' টেলস ) ছিল সান ফ্রান্সিসকোর মিশন ডোলোরস পাড়ায় একটি নারীবাদী বইয়ের দোকান। এটি প্রতিষ্ঠিত হয়েছিল ৩১ অক্টোবর, ১৯৭৬, ক্যারল সেজে এবং পলা ওয়ালেস, একজন লেসবিয়ান দম্পতি দ্বারা। এটি ১৯৯৫ সালের অক্টোবরে স্থায়ীভাবে বন্ধ হয়ে যায়।   ইতিহাস  ৩১ অক্টোবর, ১৯৭৬-এ, সান ফ্রান্সিসকো ফেমিনিস্ট ফেডারেল ক্রেডিট ইউনিয়নের ঋণের অর্থায়নে ৫৩২ ভ্যালেন্সিয়া স্ট্রিটে ওল্ড ওয়াইভস টেলস খোলা হয়। এটি প্রাথমিকভাবে প্রতিষ্ঠাতাদের মধ্যে একটি অংশীদারিত্ব হিসেবে পরিচালিত হয়েছিল। ১৯৭৮ সালে, ক্যারল সেজে এবং পলা ওয়ালেসের বিচ্ছেদ ঘটে এবং ওয়ালেস চলে যায়। ব্রেকআপের পরে বইয়ের দোকানটি ১০০৯ ভ্যালেন্সিয়া স্ট্রিটে একটি নতুন স্থানে স্থানান্তরিত করা হয়েছিল, এবং সেজে এটিকে একটি কর্মী সমবায় হিসেবে চালানোর জন্য পুনর্গঠন করেছিলেন।  ১৯৮৩ সালে, কর্মী সমষ্টির সদস্যরা ওল্ড ওয়াইভস টেলসকে একটি অলাভজনক হিসেবে অন্তর্ভুক্ত করে । সেজে সেই বছরই পদত্যাগ করেন।  ১৯৯১ সালের প্রথম দিকে, আর্থিক সমস্যার কারণে বইয়ের দোকানটি তার জায়গা অর্ধেক করে দেয়। ১৯৯৩ সালের আগস্টে, ওল্ড ওয়াইভস টেলস অতিরিক্ত আর্থিক সমস্যার কথা জানায়, যেখানে যৌথভাবে বইয়ের দোকান পরিচালনা চালিয়ে যাওয়ার জন্য $২৫,০০০ লোন চাওয়া হয়।   তথ্যসূত্র   বিষয়শ্রেণী:১৯৭৬-এ ক্যালিফোর্নিয়ায় প্রতিষ্ঠিত বিষয়শ্রেণী:১৯৯৫-এ ক্যালিফোর্নিয়ায় বিলুপ্ত বিষয়শ্রেণী:নারীবাদী বইয়ের দোকান বিষয়শ্রেণী:ক্যালিফোর্নিয়ায় নারীবাদ বিষয়শ্রেণী:ক্যালিফোর্নিয়ার বইয়ের দোকান
জাফরনগর অপর্ণা চরণ উচ্চ বিদ্যালয় চট্টগ্রাম জেলার সীতাকুন্ডের একটি প্রাচীন বিদ্যালয়। https://www.sohopathi.com/jafar-nagar-aparna-charan-high-school/ এটি ১৯১৪ সালে প্রতিষ্ঠিত হয়। বর্তমানে বিদ্যালয়টিতে প্রায় ১৪০০ জন ছাত্র-ছাত্রী অধ্যায়ন করছে।   অবস্থান  বিদ্যালয়টি চট্টগ্রাম জেলার সীতাকুন্ড উপজেলায় অবস্থিত। যা চট্টগ্রাম শহর থেকে প্রায় ৩০ কি.মি এবং সীতাকুন্ড থানা থেকে প্রায় ৪ কি.মি দূরে মনোরম গ্রামীণ পরিবেশে অবস্থিত। এর ডাকঘর-জাফরনগর। ইউনিয়ন- ১ নং সৈয়দপুর ইউনিয়ন পরিষদ।   বিদ্যালয়ের অবকাঠামো  সম্পূর্ণ বিদ্যালয়টি দ্বিতল বিশিষ্ট। এছাড়াও সেসিপের অর্থায়নে নতুন একটি তিন তলা বিল্ডিং এর কাজ সম্প্রতি সমাপ্ত হলো। শীঘ্রই এই ভবণে পাঠদান কার্যক্রম শুরু হবে। বিদ্যালয়ের সামনে একটি বিশাল মাঠ রয়েছে এবং এর পিছন দিকে একটি বিশাল পুকুর রয়েছে। শিক্ষক ও ছাত্রদের নামাজ আদায়ের জন্য পুকুর সংলগ্নে একটি ইবাদতখানা রয়েছে। এছাড়াও আছে প্রধান শিক্ষকের অফিস,সহঃপ্রধান শিক্ষক অফিস, সহঃশিক্ষক-শিক্ষিকা অফিস,বিজ্ঞানাগার,ভোকেশনাল ল্যাব,লাইব্রেরী, বিতর্ক ক্লাব, ক্যান্টিন ইত্যাদি।   তথ্য   অনুষদ-সাধারণ শাখা।  ভোকেশনাল(জেনারেল ইলেক্ট্রিক্যাল ওয়ার্কস, জেনারেল মেকানিক্স)শাখা।  শিক্ষক-শিক্ষিকা ১. প্রধান-শিক্ষক-জনাব শ্যামল কুমার রায়। ২. সহঃপ্রধান-শিক্ষক-জনাব মৃদুল কান্তি দাস। ৩. জনাব।মৈত্রী বড়ুয়া। ৪. জনাব বিভাস চক্রবর্তী। ৫. জনাব শিপ্রা রানি দে। ৬. জনাব এ আর এম জামশেদ উদ্দীন। ৭. জনাব মোঃ মাঈন উদ্দীন। ৮. জনাব শীমুল দাস। ৯. জনাব গোপাল গান্ধিক(অবসরপ্রাপ্ত) ১০.জনাব সুমন ভৌমিক। ১১.জনাব দেলোয়ার হোসেন। ১২.জনাব আকতারুজ্জামান। ১৩.জনাব কে,এম ছমিউদ্দিন।  ১৪.জনাব মুহাম্মদ জাহেদ হোসাইন। ১৫.জনাব মঞ্জুর হোসেন। ১৬.জনাব আছমা বেগম।   কৃতি ব্যক্তি   ১. অধ্যাপক নাজির আহমেদ।  বঙ্গবন্ধু শেখ মুজিবুর রহমান অধ্যাপক নাজির আহমেদের প্রিয় ছাত্র ছিলেন। অধ্যাপক নাজির আহমেদ এই বিদ্যালয়ের ১ম ব্যাচের ছাত্র ছিলেন।   তথ্যসূত্র   বিষয়শ্রেণী:১৯১৪-এ প্রতিষ্ঠিত বিষয়শ্রেণী:চট্টগ্রাম জেলার বিদ্যালয় বিষয়শ্রেণী:সীতাকুণ্ড উপজেলা
__NOTOC__ <div style="padding:2em; background:#F6F6F6"> উন্মুক্ত প্রবেশাধিকার সপ্তাহ ২০২০আয়োজক: উইকিমিডিয়া বাংলাদেশ center|800px|link=WP:উন্মুক্ত প্রবেশাধিকার সপ্তাহ ২০২৩ ২৩ – ২৯ অক্টোবর ২০২৩ (ইউটিসি)ইভেন্ট: diff.wikimedia.org ইমেইল: moheenreeyadwikimedia.org.bd / info-bnwikimedia.org হ্যাশট্যাগ: #WorldFoodDay সামাজিক যোগাযোগ:      150px|center আন্তর্জাতিক উন্মুক্ত প্রবেশাধিকার সপ্তাহ হলো উন্মুক্ত প্রবেশাধিকার, এবং সংশ্লিষ্ট বিষয়ের ওপর মনোযোগ কেন্দ্রীভূত করার লক্ষ্যে একটি বার্ষিক পাণ্ডিত্যপূর্ণ যোগাযোগের ঘটনা। বিশ্বব্যাপী বিভিন্ন স্থানে অক্টোবরের শেষ সপ্তাহব্যাপী অনলাইন এবং অফলাইন উভয় মাধ্যমেই এই সপ্তাহ উদযাপিত হয়। সাধারণ অর্থে উন্মুক্ত প্রবেশাধিকার বলতে গবেষণার লক্ষ্যে অনলাইনমাধ্যমে নিয়ন্ত্রনবিহীন উন্মুক্ত প্রবেশের বিশেষ অধিকারকে বোঝায়। এটি এমন একটি প্রক্রিয়া যার মাধ্যমে গবেষণার ফলাফলগুলি বিনামূল্যে বা অন্যান্য প্রবেশাধিকার ব্যতীত অনলাইনে বিতরণ করা হয়। উন্মুক্ত প্রবেশাধিকার যেকোনো ধরনের প্রকাশিত গবেষণা নিবন্ধ, প্রবন্ধ, রচনা, সম্মেলন পত্র, অভিসন্দর্ভ, বইয়ের অংশ বিশেষ, বিভিন্ন চিত্রসহ জ্ঞান-বিজ্ঞানে ব্যবহৃত তথ্যসমূহের বিশেষ অধিকার বোঝায়।  ২০২০ সালের ১৯–২৫ অক্টোবর বিশ্বব্যাপী উন্মুক্ত প্রবেশাধিকার সপ্তাহ পালিত হবে। এ উপলক্ষ্যে বাংলা উইকিপিডিয়ায় এই অনলাইন এডিটাথন আয়োজন করা হয়েছে।   নিয়মাবলী   অবশ্যই প্রবেশকৃত (লগ-ইন থাকা) অ্যাকাউন্ট থেকে অনুবাদ করতে হবে।  অসম্পূর্ণ বা ছোট নিবন্ধ গ্রহণযোগ্য হবে না। নতুন নিবন্ধ তৈরির ক্ষেত্রে কমপক্ষে ৩০০ শব্দ বা অন্তত ৩০০০ বাইট লেখা যুক্ত করুন।  তথ্যসূত্রবিহীন নিবন্ধ তৈরি করবেন না। নিবন্ধে অবশ্যই উপযুক্ত তথ্যসূত্র থাকতে হবে; সন্দেহজনক বা বিতর্কিত বক্তব্যগুলি সেই নিবন্ধের তালিকাভুক্ত উদ্ধৃতি অনুযায়ী যাচাইযোগ্য হতে হবে।  কোন ক্রমেই অন্য ওয়েবসাইটের লেখা সরাসরি কপি করে যুক্ত করা যাবে না। বিদ্যমান তালিকার নিবন্ধসমূহ থেকে এরকম কপিরাইট লঙ্ঘন করেছে এমন নিবন্ধসমূহ পূণঃলিখন করতে পারেন।  যান্ত্রিক অনুবাদ বা গুগল অনুবাদের মত অনুবাদ গ্রহণযোগ্য নয়।  সম্পাদনা দ্বন্দ্বে জড়িয়ে পড়বেন না।  অনুবাদ করার জন্য নিবন্ধের তালিকা কোথায় পাব?  আপনার সুবিধার্থে এখানে একটি তালিকা রয়েছে (এই তালিকা থেকে পূর্বে তৈরি হয় নি এমন যে কোনো নিবন্ধই অনুবাদ করতে পারেন। সংশ্লিষ্ট ইংরেজি নিবন্ধটিতে যাওয়ার পর যদি ডানদিকে উপরে 25px|link= আইকনে ক্লিক করে 'বাংলা' দেখতে পান তাহলে বুঝতে হবে নিবন্ধটি আগেই তৈরি করা হয়েছে এবং সেটি পুনরায় তৈরি করা হতে বিরত থাকুন।)  নতুনরা কীভাবে নিবন্ধ তৈরি করবেন তা জানার জন্যে এই টিউটোরিয়ালটি দেখতে পারেন। যে কোনো সমস্যা বা আলোচনায় এখানেও বার্তা রাখতে পারেন।   যোগ দিন  আপনি এডিটাথন চলাকালীন যে কোনও সময় এই সম্পাদনা সভায় যোগ দিতে পারেন। এই এডিটাথনে যারা অবদান রাখছেন, তারা নিজেদের ব্যবহারকারী পাতায়  টেমপ্লেট এবং অসম্পূর্ণ নিবন্ধের উপর  টেমপ্লেট যোগ করতে পারেন।    এছাড়াও নিবন্ধ পর্যালোচনায় সহায়তা করতে পর্যালোচক হিসেবে আপনার নাম যুক্ত করতে পারেন।  নিবন্ধ জমা দিন  নিচের বোতামে ক্লিক করে আপনার নিবন্ধ জমা দিন। নিবন্ধের আলাপ পাতায় স্বয়ংক্রিয়ভাবে  টেমপ্লেটটি যুক্ত হবে।   সকল সংস্করণ   সাংগঠনিক সহায়তা  25px|left|alt=|link= চট্টগ্রাম উইকিপিডিয়া সম্প্রদায়  *
শওকর জনকী ভারতের তামিল চলচ্চিত্র জগতের একজন অভিনেত্রী ছিলেন। ১৯৪৯ সালে তেলুগু ভাষার চলচ্চিত্রের মাধ্যমে শওকরের চলচ্চিত্র কর্মজীবন শুরু হয়; চলচ্চিত্রটি ১৯৫০ সালে মুক্তি পেয়েছিলো, এরপর থেকে শওকর তামিল চলচ্চিত্র জগতে নিয়মিত হন। যদিও কন্নড়, মালয়ালম ভাষার চলচ্চিত্রেও তিনি কাজ করা শুরু করে দিয়েছিলেন। 'শাভুকার' ছিলো তার অভিনীত প্রথম চলচ্চিত্র এবং এটি ছিলো তেলুগু ভাষার।   তিনি ১৯৮৪ সালে ফিল্মফেয়ার দক্ষিণ আজীবন সম্মাননা পুরস্কার লাভ করেন।   তথ্যসূত্র  বহিঃসংযোগ    বিষয়শ্রেণী:১৯৩১-এ জন্ম বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তেলুগু অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:তামিল অভিনেত্রী বিষয়শ্রেণী:নন্দী পুরস্কার বিজয়ী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:কালাইমামানি পুরস্কার প্রাপক বিষয়শ্রেণী:রাজজ্যোৎসব পুরস্কার ২০১৫ প্রাপক বিষয়শ্রেণী:রাজামুন্দ্রির অভিনেত্রী